Vyhodnotenie pôsobenia ozbrojených síl Slovenskej republiky v operáciách a misiách medzinárodného krízového manažmentu za rok 2004 s návrhom predpokladanej účasti v rokoch 2005 - 2006

Účasť jednotiek ozbrojených síl Slovenskej republiky (ďalej len „ozbrojených síl“)  v operáciách a misiách medzinárodného krízového manažmentu na podporu a presadzovanie mieru, v boji proti medzinárodnému terorizmu a v mierových pozorovateľských misiách, pod vedením Organizácie Severoatlantickej zmluvy (NATO), Európskej únie (EÚ), Organizácie Spojených národov (OSN), Organizácie pre bezpečnosť a spoluprácu v Európe (OBSE)  a koaličných síl patrila medzi hlavné priority bezpečnostnej a obrannej politiky Slovenskej republiky v roku 2004.

Aktívna účasť ozbrojených síl v operáciách a misiách medzinárodného krízového manažmentu v hodnotenom období nadväzovala na aktivity Slovenskej republiky v predchádzajúcich rokoch a bola zameraná na posilnenie stability v Európe a vo svete. Za jedenásť rokov existencie Slovenskej republiky príslušníci ozbrojených síl plnili úspešne úlohy v 32 mierových operáciách v 24 krajinách na 3 kontinentoch. Z toho v 8 operáciách pod velením NATO, v 16 operáciách pod velením OSN, v 3 misiách pod velením OBSE, v 2 operáciách a 1 misii pod velením EÚ a v 2 operáciách pod velením koaličných síl. Na plnení úloh v zahraničných mierových operáciách sa vystriedalo viac ako 7500 príslušníkov ozbrojených síl. 

	  V priebehu roka 2004 sa ozbrojené sily zúčastňovali na týchto operáciách a misiách medzinárodného krízového manažmentu:
•	operácia NATO na implementáciu Vojensko-technickej dohody v Kosove (KFOR); 
•	operácia NATO na stabilizáciu Bosny a Hercegoviny v súlade s Daytonskými dohodami (SFOR), od 2. decembra nahradená operáciou EÚ na udržanie mieru v Bosne a Hercegovine (ALTHEA) a misiou NATO na podporu reformy bezpečnostného a obranného sektoru (NATO HQ Sarajevo);
•	operácie NATO na podporu afgánskej vlády a medzinárodného spoločenstva pri napĺňaní tzv. Bonnskej agendy (ISAF);
•	operácia koaličných síl v boji proti terorizmu v Afganistane (Trvalá sloboda);
•	operácia koaličných síl na podporu stabilizácie situácie v Iraku (Iracká sloboda);
•	operácia OSN na Golanských výšinách (UNDOF) na monitorovanie, hliadkovanie a kontrolu režimu v zóne separácie;
•	operácia OSN na Cypre (UNFICYP) na vykonávanie dozoru nad dodržiavaním práva a poriadku; 
•	operácia OSN v Etiópii a Eritrei (UNMEE) na podporu mierového procesu a normalizácie vzťahov medzi obidvomi krajinami a preverovanie ciest a plôch potrebných na vytýčenie hranice medzi nimi;
•	mierová pozorovateľská misia OSN (UNTSO) na vykonávanie pozorovateľských aktivít na hranici medzi Libanonom, Sýrskou arabskou republikou a Izraelom;
•	mierová pozorovateľská misia OSN v republike Sierra Leone (UNAMSIL) na vykonávanie inšpekcií implementácie mierovej dohody medzi vládou republiky Sierra Leone a Spoločným revolučným frontom;
•	pozorovateľská misia OBSE v Gruzínsku na podporu riešenia konfliktu a budovanie demokratických inštitúcií;
•	pozorovateľská misia EÚ na monitorovanie politickej a bezpečnostnej situácie na území bývalej Juhoslávie (EUMM).

V roku 2004 bolo ukončené pôsobenie ozbrojených síl v mierovej operácii v Etiópii a Eritrei (UNMEE) a v operácii NATO v Bosne a Hercegovine (SFOR). Zároveň sa ozbrojené sily zapojili do nových operácií a misií: operácia EÚ na udržanie mieru v Bosne a Hercegovine (ALTHEA) a misia NATO na podporu reformy bezpečnostného a obranného sektoru v Bosne a Hercegovine (NATO HQ Sarajevo), ktoré nahradili ukončenú operáciu NATO v Bosne a Hercegovine (SFOR).

V priebehu roka 2004 boli vykonané zmeny v nasledovných operáciách ozbrojených síl:
•	ženijná jednotka v operácii Iracká sloboda bola posilnená o 20 príslušníkov do čaty prieskumu, obrany a ochrany a o 5 štábnych dôstojníkov,
•	ženijná jednotka v operácii ISAF bola posilnená odmínovacím kompletom Božena IV.

K 31. decembru 2004 pôsobilo v operáciách a misiách medzinárodného krízového manažmentu 642 profesionálnych vojakov. V roku 2004 sa v operáciách a misiách vystriedalo 954 vojakov, z nich 4 zahynuli. Prehľad o účasti príslušníkov ozbrojených síl v operáciách a misiách medzinárodného krízového manažmentu je v tabuľke č. 1. Podrobnejšie vyhodnotenie účasti ozbrojených síl v jednotlivých operáciách a misiách medzinárodného krízového manažmentu je uvedené v prílohe č. 1.

Prehľad účasti príslušníkov ozbrojených síl v operáciách a misiách medzinárodného krízového manažmentu za rok 2004

Misia	Krajina	Uznesenie
Vláda SR	Uznesenie 
NR SR	Rezolúcia 
BR OSN	Trvanie misie	Počet príslušníkov	
					od	Do	Plán.	Skut.	Typ jednotky	Financie
	Skutočné náklady	
KFOR
NATO	Kosovo	745/15.08.2001	1664/17.10.2001	1244/1999	07.02.2002	Trvá	100	100	neorganická - mechanizovaná rota	138 526 350 Sk	138 526 350 Sk	
SFOR
NATO	Bosna
a Hercegovina	639/02.09.1997	863/10.12.1997	1031/1995
1088/1996	27.6.1998	01.12.2004	8	8	štábni dôstojníci	1		
NATO HQ
Sarajevo	Bosna
a Hercegovina	1107/16.11.2004	1358/01.12.2004	1551/2004	02.12.2004	Trvá	4	4	štábni dôstojníci	2		
ISAF
NATO	Afganistan	142/17.02.2004	866/11.03.2004	1361/2001	01.06.2004	Trvá	17	17	neorganická  - ženijné odmínovacie družstvo, technické družstvo, zdravotnícke družstvo	34 786 051 Sk	34 786 051 Sk	
ALTHEA
EÚ	Bosna
a Hercegovina	1107/16.11.2004	1358/01.12.2004	1551/2004	02.12.2004	Trvá	4	4	štábni dôstojníci	2		
Iracká sloboda
koalícia	Irak	451/05.06.2003
1245/17.12.2003	332/19.06.2003
722/22.01.2004	1483/2003
1511/2003	29.07.2003	Trvá	110	104	neorganická - veliteľstvo jednotky, 3 ženijné pyrotechnické skupiny, čata MTZ, čata ochrany a prieskumu	204 908 772 Sk	204 908 772 Sk	
Trvalá sloboda
koalícia	Afganistan	623/05.06.2002	2266/19.06.2002		20.08.2002	Trvá	40	40	neorganická - letisková čata,
čata logistickej podpory	77 165 802 Sk	77 165 802 Sk	
UNDOF
OSN	Golanské
výšiny	606/19.08.1997
897/1998	862/10.12.1997
104/16.12.1998	350/1974	15.5.1998	Trvá	100	95	neorganická - veliteľská rota, strážna rota	74 889 232 Sk	0 Sk***	
UNFICYP
OSN	Cyprus	353/19.04.2001	1372/10.05.2001	186/1964	27.05.2001	Trvá	280	272	neorganická – veliteľská rota, strážna rota	24 683 547 Sk	0 Sk***	
UNMEE
OSN	Etiópia
a Eritrea	769/27.09.2000	1121/30.10.2000	1312/2000	26.12.2000	27.6.2004	120	120	neorganická - ženijná rota	16 257 498 Sk	0 Sk***	
UNTSO
OSN	Izraael,Sýria, Libanon	402/09.06.1998	1153/01.07.1998	50,28/1948	23.08.1998	Trvá	2	2	dôstojníci	1	0 Sk***	
UNAMSIL
OSN	Sierra Leone	114/11.02.1997	586/20.03.1997	1270/1999	07.08.1999	Trvá	1	1	dôstojníci	1	0 Sk***	
Gruzínsko
OBSE	Gruzínsko	392/30.05.2000	899/15.06.2000		14.06.2000	Trvá	1	1	dôstojníci	1		
EUMM
EÚ	územie
býv. Juhoslávie	135/01.03.1993	161/18.03.1993		február 1993	Trvá	2	2	dôstojníci	1		
							Spolu:	789	770		589 078 789 Sk	473 248 512 Sk	

***náklady na misie OSN (UNFICYP, UNMEE, UNDOF, UNTSO) sú hradené zo splátok od OSN

Jednotky ozbrojených síl pôsobiace v operáciách a misiách medzinárodného krízového manažmentu v uplynulom období boli zamerané na plnenie širokého spektra úloh od ženijného zabezpečenia (odmínovanie, likvidácia munície, ženijné stavebné práce), na plnenie úloh zabezpečenia implementácie mierových dohôd (pozorovanie, monitorovanie, hliadkovanie) po výcvik bezpečnostných síl, podľa stanoveného mandátu. Plnenie uvedených úloh, napriek ich potrebnosti, len v obmedzenom rozsahu rozvíja  spôsobilosti ozbrojených síl požadované v  prijatých cieľoch síl. Do operácií boli vysielané predovšetkým neorganické jednotky, účelovo vytvorené na plnenie určených úloh. Z hľadiska úloh, ktoré bude musieť Slovenská republika plniť v rámci NATO a EÚ v blízkej budúcnosti, vrátane zapojenia do síl rýchlej reakcie NATO a bojových skupín EÚ, v rozhodovaní o účasti v jednotlivých operáciách bude vhodné uprednostniť také operácie, ktoré výraznejšie podporia  rozvoj požadovaných budúcich spôsobilostí ozbrojených síl. 

Skúsenosti zároveň potvrdzujú, že po zásadných reformných zmenách a obmedzení celkových kapacít ozbrojených síl prílišná geografická šírka angažovanosti Slovenskej republiky v operáciách a misiách medzinárodného krízového manažmentu vedie k vysielaniu veľkého množstva kapacitne malých jednotiek. Kladie to mimoriadne nároky na ich udržiavanie v operáciách a misiách, na prípravu a doplňovanie personálu a na ich logistickú podporu. Koncentrácia týchto príspevkov do kapacitne väčších jednotiek bude z ekonomického hľadiska efektívnejšia a umožní  výraznejšiu orientáciu na regióny, ktoré majú z pohľadu záujmov Slovenskej republiky do budúcnosti prioritný význam. S ohľadom na zdrojové možnosti Slovenskej republiky a dostupné kapacity ozbrojených síl sa optimálnym javí dlhodobo udržiavať v operáciách a misiách medzinárodného krízového manažmentu v horizonte do roku 2010 príspevok vo veľkosti mechanizovaného práporu pozemných síl, alebo jeho nákladového ekvivalentu v dvoch až troch operáciách. 

Zhodnotenie doterajších skúseností, prínos účasti ozbrojených síl v operáciách a misiách medzinárodného krízového manažmentu a identifikované problémy sú uvedené v nasledujúcich tabuľkách č. 2 a 3. 

Skúsenosti a prínos účasti  a identifikované problémy v operáciách a misiách medzinárodného krízového manažmentu pre ozbrojené sily

Oblasť	Skúsenosti a prínos účasti	Identifikované problémy	
Politická	-príspevok Slovenskej republiky k bezpečnosti a stabilite vo svete
-plnenie záväzkov Slovenskej republiky	- nesystémové finančné zabezpečenie neplánovaných operácií
- absencia stáleho situačného centra (SITCEN)	
Legislatívna	-získavanie skúseností z aplikácie medzinárodného práva 	- vnútroštátny rozhodovací proces nedostatočne flexibilný na možnosť nasadenia ozbrojených síl v rámci NRF a bojových skupín EÚ	
Spravodajstvo a bezpečnosť
informácií	- konfrontácia s reálnymi požiadavkami pri práci s klasifikovanými dokumentmi
- získavanie informácií v teréne	- nutnosť zavedenia  certifikovaného prostriedku k odosielaniu národných  klasifikovaných dokumentov
- nedostatočná úroveň informácií o vývoji situácie v priestore operácie	
Odborná 	- príprava jednotiek, jednotlivcov, veliteľov a štábov na praktickú činnosť v mnohonárodných jednotkách
- zvyšovanie kvalifikácie a jazykových znalostí
- skúsenosti zo zabezpečenia účasti (plánovací proces, výcvik, vysielanie, celkové zabezpečenie)
- aplikovanie skúseností vo všetkých zložkách manažmentu
- zvýšenie kvality plnenia operačných úloh v ozbrojených silách
- nadviazanie priamych kontaktov s príslušníkmi ozbrojených síl spojeneckých a partnerských krajín
- preverenie činnosti zdravotníckeho zabezpečenia v operáciách
- preverenie psychických vlastnosti vojakov pri plnení úloh v podmienkach blízkych bojovým	- účelovo formované neorganické jednotky 
- potreba orientovať sa na rozvíjanie ďalších spôsobilostí v súlade so záväzkami vyplývajúcimi z členstva SR v NATO a EÚ,
- nedostatočné zapojenie do štruktúr velenia v rámci jednotlivých operácií
- právne vedomie a znalosti o priestore operácie
- neznalosť základných pravidiel pri narábaní so zbraňou
- systém a obsah výcviku u jednotiek nezabezpečuje požadovanú kvalitu a počiatočný stav pre prípravu pred vyslaním
 - neexistencia „lessons learned“	
Logistická	- postupné skvalitňovanie všestranného zabezpečenia jednotiek a starostlivosti o vojakov v operáciách
- zvyšovanie logistických spôsobilostí
- preverenia plánovania prepráv jednotiek	- modernizovať logistické zabezpečenie operácií,
- zabezpečenie jednotiek zodpovedajúcim výstrojom a materiálom
- nevyhovujúca technika a výzbroj
- oblasť spojenia
- prispôsobiť výstrojné normy požiadavkám operácií	
Personalistika	- využívanie skúseností vojakov, ktorí sa zúčastnili operácií, pri výcviku jednotiek a príprave profesionálnych vojakov pre plnenie úloh v zahraničí
- príprava príslušníkov ozbrojených síl na vyslanie do medzinárodných štruktúr 	- skvalitniť výber príslušníkov v jazykovej a psychologickej oblasti
- skvalitniť pripravenosť v oblasti spolupráce  so zahraničnými jednotkami
- zabezpečiť kvalitné a pružné spracovanie personálnych materiálov a rozkazov
- pracovné uplatnenie vojakov po návrate z operácií,
- úroveň disciplíny všetkých kategórií vojakov v operáciách
- výber a obsadzovanie funkcií nedostatočne pripravenými  vojakmi	

		Zhodnotenie pôsobenie ozbrojených síl v operáciách a misiách medzinárodného krízového manažmentu v roku 2004
a odporúčania na pôsobenie v rokoch 2005 - 2006

Operácia	Cieľ operácie	Činnosť príslušníkov ozbrojených síl	Zhodnotenie, súčasný stav, výzvy	2005	2006	
KFOR
NATO	- stabilizácia regiónu
- implementácia Vojensko-technickej dohody v Kosove
- prioritný región zahraničnej politiky SR	- identifikovanie a zabránenie etnickým nepokojom, kriminálnej činnosti, narušovaniu pokojného politického vývoja	- jednotka napĺňa mandát
- pri prechode na  úlohové zoskupenie (Task Force) vzrastú logistické nároky na udržateľnosť jednotky 	- pokračovať v operácii a posilniť  logistickú podporu	- pokračovať v operácii
- zvážiť možnosť ďalšieho posilnenia 	
ISAF
NATO	- stabilizácia regiónu
- podpora afgánskej vlády a snáh medzinárodného spoločenstva	- odmínovanie, likvidácia munície, ochrana letiska	- jednotka napĺňa mandát
- požiadavka ISAF na navýšenie počtov a poskytnutie nedostatkových spôsobilostí
- podporovať zlúčenie Trvalej slobody  a ISAF	- pokračovať v operácii 
- posúdiť možnosti zapojenia do PRT 	- pokračovať v operácii
- posilniť jednotku o uvoľnené kapacity z operácie Trvalá sloboda
- posúdiť možnosti zapojenia do PRT	
NATO HQ
Sarajevo	- podpora reformy bezpečnostného a obranného sektora BaH
- podpora v BaH v snahe o členstvo v PfP	- logistika, riadenie vzdušných operácii, civilno-vojenská - spolupráca a inšpekcia tovární na výrobu zbraní	- vyslaní príslušníci ozbrojených síl napĺňajú mandát
	- pokračovať v účasti	- pokračovať v účasti	
NTM-I
NATO	- podpora budovania irackých bezpečnostných síl
- podpora reformy bezp. a obranného sektora Iraku	- výcvik irackých bezpečnostných síl	- vyslaní príslušníci ozbrojených síl napĺňajú mandát
	- vyslanie 2 inštruktorov
- ďalšie posilnenie podľa schváleného mandátu (max. 5 inštruktorov)	- pokračovanie v účasti v závislosti od rozhodnutia NATO
	
ALTHEA
EÚ	- komplexná zodpovednosť EÚ za medzinárodné aktivity v BaH (popri vojenskej operácii prebieha na území BaH aj policajná misia EUPM a monitorovacia misia EUMM).	- spojenie, analýza získaných skúseností z cvičení a operácií EÚ, zabezpečenie a sprievod dôležitých návštev
- podpora stabilizácie krajiny	- vyslaní príslušníci ozbrojených síl napĺňajú mandát
zastúpenie SR je nedostatočné,
- posúdiť možnosť vyslania jednotky ozbrojených síl do operácie	- pokračovať v účasti	- pokračovať v účasti, 
- posilniť príspevok SR do operácie	
Iracká sloboda
	- obnova bezpečnosti v Iraku, poskytovanie humanitárnej pomoci, odovzdávanie moci civilnej správe 	- odmínovanie, likvidácia munície	- jednotka napĺňa mandát
pôsobenie v bojových podmienkach 
	- pokračovať v účasti s dôrazom na bezpečnosť a mandát jednotky
	-  pokračovať v účasti v závislosti od  rezolúcie BR OSN, stability v Iraku a požiadaviek irackej vlády
	
Operácia	Cieľ operácie	Činnosť našej jednotky	Zhodnotenie, súčasný stav, výzvy	2005	2006	
Trvalá sloboda
	- stabilizácia regiónu
- podpora afgánskej vlády a snáh medzinárodného spoločenstva	- rekonštrukcia pristávacej a vzletovej dráhy, úprava plôch a budovanie infraštruktúry na letisku Bagram	- jednotka splnila mandát
- charakter vykonávaných prác nerozvíja žiadnu spôsobilosť ozbrojených síl a je neadekvátny vynakladaným finančným prostriedkom	- pokračovať v operácii 	- pripravovať sa na prechod do operácie ISAF v rámci synergie operácií Trvalá sloboda a ISAF na základe rozhodnutia NATO	
UNFICYP
OSN	- monitorovanie dodržovania mierovej dohody	- pozorovanie a hliadkovanie v jednotlivých priestoroch svojej zodpovednosti
- zabezpečenie systému hlásení situácie v nárazníkovej zóne	- jednotka napĺňa mandát
- operácia ľahšieho charakter
- rozvíjanie základných spôsobilostí OS v oblasti medzinárodnej spolupráce
- reálny predpoklad útlmu misie v horizonte 2-3 rokov	- udržiavať účasť aj s ohľadom na ambíciu SR na nestále členstvo  v BR OSN v rokoch 2006-2007	- udržiavať účasť aj s ohľadom na ambíciu SR na nestále členstvo v BR OSN	
UNDOF
OSN	- dozerať na dodržiavanie Ženevskej dohody  a vhodným spôsobom, predovšetkým vyjednávaním predchádzať jej porušovaniu	- nepretržité pozorovanie územia separácie a zamedzenie nepovoleným vstupom vojakov, vojenskej techniky a civilistov so zbraňami	- jednotka napĺňa mandát;
- v misii pôsobia OS SR od roku 1998
- ďalšie pôsobenie v misii nerozvíja požadované spôsobilostí OS 
- záujem Chorvátska o účasť	- začať rokovania s ďalšími krajinami o ich zapojení do misie	- postupne uvoľňovať kapacity na základe preberania našej zodpovednosti ďalšími krajinami 
- zvážiť možnosť vyslať pozorovateľov	
Pozorovateľ-ské misie OSN (UNTSO, UNAMSIL)
	- UNTSO - dodržiavanie dohody o prímerí medzi Sýriou a Izraelom na Golanských výšinách
- UNAMSIL –odovzdávanie kompetencií silovým rezortom a štátnej správe	- UNTSO - monitorovanie situácie na izraelsko-libanonskej hranici, hliadkovanie a vykonávanie inšpekcií 
- UNAMSIL - pozorovateľské úlohy v hlavnom meste
	- vyslaní príslušníci OS napĺňajú mandát 
- viditeľnosť účasti SR bez vysokých nákladov na jednotky
- snaha SR o nestále členstvo v BR OSN
- posilniť účasť v pozorovateľských misiách	- pokračovať v účasti
- vyslať pozorovateľov do misie v Sudáne	- zvýšiť účasť v iných pozorovateľských misiách podľa možností SR a požiadaviek OSN	
Misia OBSE
v Gruzínsku	- napomáhať  rokovaniam medzi stranami konfliktu v Južnom Osetsku	- pozorovateľské úlohy na hraniciach na čečenskom, dagestanskom a ingušskom úseku hranice medzi Gruzínskom a RF	- činnosť hraničnej pozorovateľskej misie (BMO) ukončená k 31.12.2004
- misia OBSE v Tbilisi bude pôsobiť aj naďalej. 
- možnosť prevzatia úlohy EÚ	- posúdiť možnosti zapojenia do misie EÚ		
EUMM
EÚ	- monitorovanie volieb, situácie v pohraničných oblastiach	- úlohy podľa potreby EUMM	- misia plní mandát	- pokračovať v účasti	- zvážiť pôsobenie v misii	

Závery:

1.	Slovenská republika vynaložila v roku 2004 na pôsobenie v operáciách medzinárodného krízového manažmentu cca 0,5 mld. Sk. Príslušníci ozbrojených síl pôsobili v 14 operáciách a misiách a celkovo sa v nich obmenilo  954 vojakov. 
2.	Hoci účasť ozbrojených síl v týchto operáciách prispieva k plneniu cieľov operácií, získavaniu skúseností z medzinárodnej spolupráce, účasť v niektorých z nich rozvíja spôsobilosti ozbrojených síl  požadované kritériami cieľov síl len v obmedzenej miere. 
3.	Mnohonárodný charakter operácií (predovšetkým pod velením NATO a EÚ) nastoľuje požiadavku pripravovať sa na poskytnutie takých interoperabilných organických jednotiek do širokého spektra operácií, vrátane intenzívnych bojových operácií, ktoré budú mať skúsenosti zo spoločnej činnosti v rámci operácií alebo spoločných cvičení, sú vybavené štandardnými komunikačnými systémami a sú schopné aplikovať štandardné postupy, predovšetkým v oblasti velenia a v oblasti logistickej podpory. 
4.	Navrhované odporúčania (tabuľka č. 3) pre ďalšie pôsobenie ozbrojených síl v operáciách medzinárodného krízového manažmentu sú zamerané predovšetkým na posilňovanie účasti ozbrojených síl v operáciách, ktoré sú z hľadiska zahraničnopolitickej orientácie Slovenskej republiky prioritnými. V ďalšom období preferovať účasť v tých operáciách, ktoré budú zároveň účinnejšie napomáhať rozvoju spôsobilostí ozbrojených síl požadovaných  prijatými cieľmi síl.
5.	Z hľadiska rozsahu účasti ozbrojených síl je potrebné: 
•	redukovať do konca roka 2006 celkový počet operácií,
•	pokračovať alebo zvýšiť účasť v operáciách na Balkáne (NATO-KFOR, EÚ-ALTHEA) a v operáciách, ku ktorým Slovenská republika prijala záväzky v rámci NATO (ISAF/PRT, NTM-I),
•	zachovať účasť v jednej operácii po vedením OSN (UNFICYP), ktorá umožní rozvíjať základné spôsobilosti ozbrojených síl a získavať personálu ozbrojených síl prvotné skúsenosti z pôsobenia v operáciách medzinárodného krízového manažmentu,
•	začať rokovania s ďalšími krajinami o ich zapojení do misie OSN UNDOF a tak postupne uvoľňovať naše kapacity;
•	zníženie účasti v operáciách OSN nahradiť vyššou angažovanosťou v pozorovateľských misiách (OSN, OBSE, EÚ),
•	podporovať zlúčenie operácií Trvalá sloboda a ISAF, po ukončení pôsobenia v operácii Trvalá sloboda  posilniť kontingent v operácii ISAF/PRT v Afganistane,
•	v závislosti od rezolúcie Bezpečnostnej rady OSN, požiadaviek irackej vlády a  stability v Iraku pokračovať v účasti v operácii Iracká sloboda.